Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika B'riferenza għall-Mistoqsija Parlamentari Nru E-008447/2013 u fil-kuntest tal-prijorità miżjuda biex jitħeġġeġ l-Impjieg taż-Żgħażagħ, u minħabba t-theddida li tintilef ġenerazzjoni fil-kriżi li għaddejja bħalissa: Tista' l-Kummissjoni tagħti indikazzjoni ta' meta se jiġi ppubblikat l-istudju mistenni "Working with Young People — the Value of Youth Work"? Tista' l-Kummissjoni tagħti dettalji preliminari tal-istudju li għandu l-għan li jikseb fehim aktar profond tar-rwol u l-valur tax-xogħol taż-żgħażagħ madwar l-Unjoni Ewropea, u tenfasizza r-rwol speċifiku tal-istudju għaż-żgħażagħ b'anqas opportunitajiet? Il-Kummissjoni se tippubblika l-istudju "Naħdmu maż-żgħażagħ — il-valur tal-ħidma taż-żgħażagħ" matul ix-xahar ta' Novembru 2013. Il-motivazzjoni ewlenija għat-twettiq ta' dan l-istudju kienet biex jintwera li l-ħidma taż-żgħażagħ tikkontribwixxi għal aspetti differenti ta' ħajjet iż-żgħażagħ u li tirrappreżenta varjetà rikka ta' attivitajiet li jappoġġaw iż-żgħażagħ fl-iżvilupp tagħhom. L-istudju juri l-attivitajiet ta' ħidma taż-żgħażagħ fl-UE kollha, jeżamina l-valur ta' forom differenti tal-ħidma taż-żgħażagħ, jesplora stejjer ta' suċċess u jidentifika l-fatturi kritiċi għas-suċċess li jixprunaw ix-xogħol effettiv taż-żgħażagħ. Il-Kummissjoni se tikkomunika l-istudju lill-Onorevoli Membru hekk kif dan jiġi rilaxxat. Fil-ġlieda li għaddejja kontra r-rati tal-qgħad fl-UE, huwa kruċjali li l-Kummissjoni twettaq sforzi mmirati. Iż-żgħażagħ huma wieħed minn dawn il-gruppi fil-mira, u għalihom ingħata bidu għal għadd ta' programmi, jew attwalment qed jinbdew. Fl-istess ħin, madankollu, il-persuni 'il fuq minn 40 sena huma mhedda li jitħallew barra. Is-sitwazzjoni tagħhom hija partikulari billi sikwit ikollhom familja x'jieħdu ħsieb u, ladarba jispiċċaw qiegħda, għandhom anqas ċans li jerġgħu jsibu ruħhom lura fis-suq tax-xogħol. Minkejja programmi lokali mmirati għal dan il-grupp, ma jidher li qed isseħħ l-ebda azzjoni kkoordinata Ewropea li tindirizza speċifikament dan il-grupp fil-mira. Bħalma attwalment f'xi każijiet qed issir ir-riferenza għaż-żgħażagħ bħala l-"ġenerazzjoni l-mitlufa", l-istess jista' jiġri lil dawk 'il fuq minn 40 sena. Fid-dawl ta' dak li ntqal hawn fuq, Tista' l-Kummissjoni tiddefinixxi l-programmi attwali u maħsuba li għandhom l-għan li jindirizzaw il-qgħad fost il-persuni 'l fuq minn 40 sena? Kif se tiżgura l-Kummissjoni li l-qgħad fost il-persuni 'l fuq minn 40 sena jiġi inidirizzat speċifikament fi ħdan il-qafas tad-deċiżjonijiet dwar il-baġits li ġejjin? Il-Kummissjoni taqsam it-tħassib li l-kriżi attwali għandha konsegwenzi drammatiċi għal ħafna miċ-ċittadini tagħna. Biex tintensifika l-pass tal-ħolqien tal-impjiegi, il-Kummissjoni qed issegwi l-aġenda stabbilita fil-Pakkett dwar l-Impjiegi adottat f'April 2012, billi tappoġġa miżuri effettivi li jistimulaw id-domanda għax-xogħol u jinvestu fil-ħiliet ta' formazzjoni u l-faċilitajiet ta' tqabbil tal-impjiegi. Il-lista ta' miżuri proposti tinkludi reviżjoni intensifikata u gwida tal-karrieri, l-intensifikar tal-miżuri mmirati lejn is-suq tax-xogħol attiv, titjieb tal-aċċess għat-tagħlim tul il-ħajja u l-promozzjoni ta' prattiki ta' xogħol flessibbli — li kollha huma rilevanti għan-nies ta' età 'l fuq minn 40 sena. It-tieni nett, ir-Rakkomandazzjonijiet Speċifiċi għall-Pajjiżi, adottati mill-Kunsill f'Lulju 2013 huma tal-parir li jkun hemm miżuri ta' appoġġ ferm akbar għal dawk qiegħda, partikolarment għal dawk li ilhom qiegħda għal żmien twil, biex jgħinuhom jiksbu l-ħiliet jew il-gwida meħtieġa biex jakkwistaw impjiegi ġodda, it-tbegħid tat-taxxi mix-xogħol, ir-riforma tal-liġi tax-xogħol biex ikun aktar faċli għall-impjegaturi li jassumu staff ġdid, u t-titjib tal-effettività u l-effiċjenza tas-servizzi tal-impjieg pubbliku u l-promozzjoni tal-istrateġiji għal anzjani attivi. Kif biħsiebha l-Kummissjoni toħroġ 20 miljun ruħ barra mill-faqar u mill-esklużjoni soċjali sal-2020? Fis-Semestru Ewropew, ingħatat attenzjoni speċifika lill-politika soċjali u lill-ġlieda kontra l-faqar u l-esklużjoni soċjali fir-rakkomandazzjonijiet speċifiċi għall-pajjiżi.
Extracted from C_206_2014.html